**El ple municipal de maig tindrà lloc demà amb el suport de mitjans telemàtics**

**Durant el ple, es presentarà el segon informe de balanç de l’actuació de l’Ajuntament del Prat front a la crisi del coronavirus, del període comprès entre el 3 i el 23 d’abril, entre d’altres temes.**

Demà, dimecres 6 de maig, tindrà lloc el Ple Municipal ordinari del mes de maig. Començarà a les 18.05 h i es realitzarà, de la mateixa manera que el ple d’abril, amb el suport de mitjans telemàtics. Presencialment, acudiran al Saló de Plens de l’Ajuntament del Prat únicament l’alcalde i els portaveus dels diferents grups municipals, mentre que la resta de regidors i regidores hi participaran telemàticament.

Entre d’altres temes, durant el ple es presentarà el segon informe de balanç de l’actuació de l’Ajuntament front a la crisi del coronavirus, corresponent al període comprès entre el 3 i el 23 d’abril. El ple telemàtic es podrà seguir per streaming a través de [ElPrat.tv](https://www.elprat.tv/) i escoltar en directe a través de [ElPratradio](https://www.elpratradio.com/) (91.6 FM).

L’ordre del dia de la sessió és el següent:

**I.- PART RESOLUTIVA**

1.- Aprovació de l'acta de la sessió anterior.

**C.I. D'ECONOMIA, GOVERNANÇA, SEGURETAT CIUTADANA I**

**DESENVOLUPAMENT ECONÒMIC**

**Intervenció, Comptabilitat, Tresoreria i Serveis Econòmics**

2.- Aprovació inicial de l'expedient de modificació de crèdits núm. 5/2020 (11044/20).

**II.- PART DE COMUNICACIÓ I PARTICIPACIÓ**

**Alcaldia**

3.- Donar compte dels decrets d'Alcaldia des de l'últim Ple, i dels acords adoptats per la Junta de Govern Local.

4.- Donar compte de l'informe sobre l'activitat municipal i indicadors en el context de l'estat d'alarma Covid-19.

5.- Informe anual del Síndic de Greuges sobre l'activitat desenvolupada amb relació a l'Ajuntament del Prat de Llobregat durant l'any 2019.

**MOCIONS**

6.- Moció per l'impuls i la reconstrucció socioeconòmica des del món local i la planificació del desconfinament com a conseqüència del Covid-19.

7.- Moción de agradecimiento a los profesionales que desempeñan tareas para afrontar la crisis del Covid-19.

8.- PRECS I PREGUNTES.

**El Prat de Llobregat, 5 de maig de 2020**